דניאל קורמייה

דניאל ראיין קורמייה (באנגלית: Daniel Ryan Cormier; נולד ב-20 במרץ 1979) ידוע גם בכינוי D.C הוא פרשן ספורט אפרו-אמריקאי בליגת ה-UFC. לוחם MMA בעברו, אלוף העולם לשעבר במשקל כבד ובמשקל חצי כבד ב-UFC וכן זוכה טורניר הגרנד פרי של ליגת סטרייקפורס במשקל כבד ומתאבק אולימפי בעברו.

ביוגרפיה
קורמייה נולד בלפאייט (לואיזיאנה) שבארצות הברית לאודרי ולג'וזף קורמייה. הוריו התגרשו בילדותו ואביו התחתן בשנית. קורמייה גדל בבית אמו עם אביו החורג, פרסי בנויט ועם שלושת אחיו - פרל, ג'וי ופלישיה. בחג ההודיה, בשנת 1986, אביו הביולוגי נרצח על ידי אביה של אשתו השנייה. בבגרותו, ניהל קורמייה זוגיות עם קרולין פלווארז ונולדה להם בת (Kaedyn Imri Cormier). ב-14 ביוני 2003, בהיותה בת שלושה חודשים, נהרגה בתאונת דרכים. מאוחר יותר, בני הזוג נפרדו. קורמייה נשוי לסלינה דלאון ולשניים בן ובת.

קריירת היאבקות
קריירת ההיאבקות של קורמייה החלה בגיל 12, לאחר שמדריך להיאבקות הפריד בין קורמייה לתלמיד נוסף שהתקוטטו בחניון בית הספר, והציע להם להתאמן בהיאבקות. בתגובה, נרשם קורמייה לקבוצת ההיאבקות בבית הספר, ובתקופה זו זכה שלוש פעמים באליפות לואיזיאנה להיאבקות וכן זכה בתואר All-America . בסיום לימודיו בבית הספר, נרשם קורמייה למכללת Colby Community  ובמסגרתה זכה בשתי אליפויות לאומיות. לאחר מכן, נרשם לאוניברסיטת מדינת אוקלהומה והיה השני למתאבק קייל סנדרסון . את לימודיו באוניברסיטה סיים לאחר שהשלים תואר בסוציולוגיה. בשנת 2004, התחרה באולימפיאדת אתונה עבור ארצות הברית בהיאבקות בסגנון חופשי וזכה במקום הרביעי. בשנת 2008, נבחר להיות קפטן המשלחת האמריקאית באולימפיאדת בייג'ינג, אולם עקב חיתוך משקל  הוא לקה באי-ספיקת כליות ולא יכול היה להתחרות. בשנת 2003 התחרה באליפות העולם בהיאבקות  ביקטגורית משקל 96 ק"ג. באותה השנה, התחרה גם במשחקים הפאן-אמריקאיים וזכה במדליית זהב. בשנת 2007, שוב התחרה באליפות העולם בהיאבקות  ובמשחקים הפאן-אמריקאיים וזכה בשתי התחרויות במדליית ארד.

קריירת MMA
בשנת 2008, החל להתאמן ב-MMA באקדמיה האמריקאית לקיקבוקס  שבסן חוזה, קליפורניה. קורמייה החל את קריירת ה-MMA המקצוענית שלו בספטמבר 2009 כאשר נלחם מול גארי פרייזר (Gary Frazier) במסגרת Strikeforce Challengers. ביולי 2010, זכה באליפות במשקל כבד של ארגון XMMA האוסטרלי לאחר שהביס את לוקאס בראון . באוגוסט 2010, זכה באליפות במשקל כבד של ארגון King of the Cage  לאחר שהביס את טוני ג'ונסון . במאי 2012, זכה בטורניר הגרנד פרי של ליגת סטרייקפורס במשקל כבד לאחר שהביס את ג'וש ברנט .

קריירה ב-UFC
בשנת 2013, החל להתחרות במסגרת ארגון ה-UFC. בינואר 2015, במסגרת אירוע UFC 182 , התחרה כטוען לכתר על תואר אליפות העולם במשקל חצי כבד מול האלוף דאז ג'ון ג'ונס . עד לקרב זה, קורמייה היה בלתי מנוצח עם מאזן תוצאות שעמד על 15 ניצחונות ואפס הפסדים, אולם ג'ונס ניצח בקרב זה בהחלטת שופטים אחידה וקורמייה ספג בכך את ההפסד הראשון שלו בקריירת ה-MMA המקצועני. במאי 2015, במסגרת אירוע UFC 187 , ג'ונס אמור היה להגן על תוארו מול אנתוני ג'ונסון  אולם באפריל 2015, תואר האליפות הופשט ממנו לאחר שהיה מעורב בתאונת פגע וברח, וקורמייה נלחם באירוע זה מול ג'ונסון על תואר האליפות במשקל חצי כבד. קורמייה ניצח את ג'ונסון בסיבוב השלישי באמצעות חניקה אחורית וזכה בתואר אלוף העולם. באוקטובר 2015, הגן על תוארו כשניצח את אלכסנדר גוסטפסון  בהחלטת שופטים חצויה. ביולי 2016, במסגרת אירוע UFC 200 , קורמייה אמור היה להילחם בקרב חוזר מול הטוען לכתר ג'ון ג'ונס, אולם שלושה ימים לפני הקרב, השתתפותו של ג'ונס באירוע נאסרה על ידי ארגון USADA  לאחר שנמצאו בבדיקות הדם שלו חומרים אסורים. קורמייה נלחם באירוע זה מול אנדרסון סילבה בקרב שאינו קרב אליפות וניצח. באפריל 2017, נלחם שוב מול אנתוני ג'ונסון והגן על תואר האליפות שלו לאחר שניצח את ג'ונסון בסיבוב השני בחניקה אחורית. ג'ונסון הודיע על פרישה בסיום הקרב. ב-29 ביולי 2017, במסגרת אירוע UFC 214 , נלחם קורמייה בקרב אליפות מול ג'ון ג'ונס, והפסיד בסיבוב השלישי בנוק-אאוט, אולם ב-22 באוגוסט 2017, פורסמו תוצאות בדיקות שנערכו לג'ון ג'ונס יום לפני הקרב מול קורמייה ולפיהן ג'ונס נכשל בבדיקות לאחר שהתגלו בדמו חומרים אסורים לשימוש לפי חוקי USADA . לפיכך, תוצאת הקרב השתנתה ל-No contest  וג'ונס הופשט מתואר האליפות שהוחזר לקרומייה . ב-20 בינואר 2018, במסגרת אירוע UFC 220, קורמייה נלחם בקרב אליפות נגד ולקן אוזדמיר  וניצח אותו בנוקאאוט טכני בסיבוב השני. קורמייה נלחם ב-7 ביולי 2018, במסגרת אירוע UFC 226  בקרב אליפות בקטגוריית משקל כבד, נגד אלוף העולם במשקל כבד, סטיפה מיוצ'יצ' , וניצח אותו בנוקאאוט בסיבוב הראשון. בכך הפך קורמייה ללוחם השני בהיסטוריה של ה-UFC (אחרי קונור מקגרגור) שמחזיק בו זמנית בשני תוארי אליפות משתי קטגוריות משקל שונות. ב-3 בנובמבר 2018, במסגרת אירוע UFC 230  לחם קורמייה בקרב אליפות בקטגוריית משקל כבד נגד דריק לואיס , וניצח בהכנעה באמצעות חניקה אחורית בסיבוב השני. בכך הפך קורמייה ללוחם הראשון והיחיד (נכון לנובמבר 2018) שהצליח להכניע את לואיס. ב-17 באוגוסט 2019, נלחם במסגרת אירוע UFC 241  בקרב אליפות חוזר מול סטיפה מיוצ'יצ' והפסיד בסיבוב הרביעי בנוקאאוט טכני.

נכון לאוגוסט 2019 מאזן התוצאות של קורמייה עומד על 22 ניצחונות, שני הפסדים ו-NC אחד.
נכון לנובמבר 2018, קורמייה מדורג במקום הראשון ברשימת הלוחמים הטובים ביותר (בכל קטגוריות המשקל) של ה-UFC.

מאזן קרבות MMA

תאריךיריבסיבובזמןשיטהאירוערקורדתוצאה17 באוגוסט 2019סטיפה מיוצ'יצ'44:09נוקאאוט טכני (אגרופים)UFC 241 22-2-13 בנובמבר 2018דריק לואיס 22:14הכנעה (חניקה אחורית)UFC 230 22-1-17 ביולי 2018סטיפה מיוצ'יצ' 14:33נוקאאוט (אגרופים)UFC 226 21-1-120 בינואר 2018ולקן אוזדמיר 22:00נוקאאוט טכני (אגרופים)UFC 220 20-1-129 ביולי 2017ג'ון ג'ונס33:01נוקאאוט (בעיטת ראש ואגרופים)UFC 214 19-1-1NC 8 באפריל 2017אנתוני ג'ונסון 23:37כניעה (חניקה אחורית)UFC 210 19-1-09 ביולי 2016אנדרסון סילבה35:00החלטת שופטים (פה אחד)UFC 200 18-1-03 באוקטובר 2015אלכסנדר גוסטפסון 55:00החלטת שופטים (רוב קולות)UFC 192 17-1-023 במאי 2015אנתוני ג'ונסון32:39כניעה (חניקה אחורית)UFC 187 16-1-03 בינואר 2015ג'ון ג'ונס 55:00החלטת שופטים (פה אחד)UFC 182 15-1-024 במאי 2014דן הנדרסון 33:53כניעה טכנית (חניקה אחורית)UFC 173 15-0-022 בפברואר 2014פטריק קומינס 11:19נוקאאוט טכניUFC 170 14-0-019 באוקטובר 2013רוי נלסון 35:00החלטת שופטים (פה אחד)UFC 166 13-0-020 באפריל 2013פרנק מיר 35:00החלטת שופטים (פה אחד)UFC on Fox: Henderson vs. Melendez12-0-012 בינואר 2013דיון סטרינג (Dion Staring)24:02נוקאאוט טכניStrikeforce: Marquardt vs. Saffiedine 11-0-019 במאי 2012ג'וש ברנט 55:00החלטת שופטים (פה אחד)Strikeforce: Barnett vs. Cormier 10-0-010 בספטמבר 2011אנטוניו 'ביגפוט' סילבה 13:56נוקאאוטStrikeforce: Barnett vs. Kharitonov 9-0-018 ביוני 2011ג'ף מונסון 35:00החלטת שופטים (פה אחד)Strikeforce: Overeem vs. Werdum 8-0-07 בינואר 2011דבין קול 35:00החלטת שופטים (פה אחד)Strikeforce Challengers: Woodley vs. Saffiedine7-0-05 בנובמבר 2010סואה פאללי 12:23כניעה (אגרופים)XMMA 36-0-021 באוגוסט 2010ג'ייסון ריליי (Jason Riley)11:02כניעה (אגרופים)Strikeforce: Houston 5-0-013 באוגוסט 2010טוני ג'ונסון 12:27כניעה (חניקה אחורית)KOTC: Imminent Danger4-0-031 ביולי 2010לוקאס בראון 14:35נוקאאוט טכני (אגרופים)XMMA 23-0-026 במרץ 2010ג'ון דיווין (John Devine)11:19נוקאאוט (אגרופים)Strikeforce Challengers: Johnson vs. Mahe2-0-025 בספטמבר 2009גארי פרייזר (Gary Frazier)23:39נוקאאוט טכני (אגרופים)Strikeforce Challengers: Kennedy vs. Cummings1-0-0

קישורים חיצוניים


 דניאל קורמייה - רשימת הישגים ותארים (לא כולל MMA)
 Robert Rousseau, Biography and Profile of Daniel Cormier, thoughtco, February 28, 2016
  DRIVEN S1 E1: DANIEL CORMIER PART 1, The Shadow League
  UFC 182: The Journey - Daniel Cormier, UFC - Ultimate Fighting Championship
 WRESTLING WITH PAST with a heavy heart, Daniel Cormier out for gold, New York Daily News
 UFC’s Daniel Cormier used family tragedies to fuel his rise to light heavyweight champion, theundefeated

הערות שוליים

קטגוריה:אמריקאים ילידי לואיזיאנה
קטגוריה:לפאייט (לואיזיאנה): אישים
קטגוריה:ספורטאים אפרו-אמריקאים
קטגוריה:אמני לחימה אמריקאים
קטגוריה:בוגרי אוניברסיטת המדינה של אוקלהומה
קטגוריה:מתאבקים באולימפיאדת אתונה (2004)
קטגוריה:אלופי אליפות הלחימה האולטימטיבית
קטגוריה:מתאבקים אמריקאים
קטגוריה:מתאבקים בסגנון חופשי
קטגוריה:מתאבקים באולימפיאדת בייג'ינג (2008)
קטגוריה:מתאבקים אולימפיים אמריקאים
קטגוריה:זוכי פרס ESPY: לוחם השנה
קטגוריה:לואיזיאנה: ספורטאים
קטגוריה:אמריקאים שנולדו ב-1979